ŠIS IR DAIĻDARBS.
JEBKĀDA LĪDZĪBA AR ĪSTĀM PERSONĀM, DZĪVĀM VAI MIRUŠĀM,
ĪSTIEM NOTIKUMIEM VAI VIETĀM IR TIKAI SAKRITĪBA.
ZVANA TRANSKRIPCIJA
NOVOSIBIRSKAS VC:
Novosibirskas centrāle. Davidovs.
- Dima, ir problēma. - Vasja? Kas šis par numuru?
Nav svarīgi. Mums pazudusi aizturētā.
Viņas autobusā nebija.
Varbūt viņa nogulēja TPK-7?
Sazinies ar Kuļikovu!
Velns! Dima, paklausies! Viņas nav.
Kuļikova arī nav, bļeģ!
Tu dzirdi, ko saku?
Pag! Nu pagaidi!
Kuļikovs pazudis?
Bļeģ! Nu gan mums ir sūdi.
Labi, Vasja. Vasja!
Tu mani dzirdi? Tev jāsakoncentrējas.
Tu to vari?
Jā…
- Bļeģ! - Nosauc viņas numuru!
Ak dievs, Dima! Numurs 4-0-3-6-7,
un viņas vārds - Gali Levija.
Sapratu.
Un, Vasja! Noliec klausuli!
Un ne ar vienu vairs nerunā!
MASKAVAS STARPTAUTISKĀ LIDOSTA
Nāc! Viņi spēs paskaidrot labāk.
Par to, kā tieši viņa pazuda, mums vēstniecībā atbilžu nav.
Pat krievi nevar to pateikt.
Kā tas ir - nevar pateikt?
Viņai kas nodarīts? Kur viņa ir?
Novosibirskā sargs pamanīja, ka autobusā trūkst ieslodzītās,
un paziņoja uz Maskavu.
Incidents reģistrēts sistēmā.
Kāpēc jūs sakāt "incidents"? Kāds incidents?
Pa ceļam tie autobusi pieturvietās apstājas.
Tur ir pagaidu telpas, kur ieslodzītie var pārnakšņot,
dažreiz paēst, un tad - atpakaļ autobusā.
Izrādās, ka pēdējā apstāšanās vietā, Krasnojarskā, Gali atpakaļ nav iekāpusi.
Tur viņa ir pazudusi.
Vari pastāstīt viņai par sargu.
Ir aizdomas, ka sargs bija piekukuļots, lai Gali atbrīvotu.
Uz turieni pat aizsūtīja izmeklētāju no Maskavas,
bet, kad viņš tur nokļuva, sargs jau bija pametis valsti.
Viņš izbēga no mājas aresta ar visu ģimeni.
Paņēma līdzi sievu, bērnus.
Paņēma pat suni.
Tātad kukuļa devējs…
nav skopojies.
Meitenes! Domāju, ka atbildes saņēmāt.
Un domāju, ka līdz ar to
vēstniecības loma šajā lietā ir beigusies.
Kā - beigusies? Kur ir mana meita?
Jūs taču dzirdējāt. Kāds viņu ir izdabūjis no cietuma.
- Kurš? - Jūs jautājat mums?
Nē, tas būtu jāzina man?
Vai izbeigsiet šo, lūdzu?
Gribu teikt, ka nu šī ir dzeltenās preses teritorija.
Izbēgšana no cietuma, sargu piekukuļošana…
Mēs kā oficiāla iestāde neesam gatavi ar to nodarboties -
pat netieši.
Pat šī mūsu tikšanās…
Kāpēc, jūsuprāt, esam sinagogā, nevis vēstniecībā?
Mēs šo darām, lai jums izpalīdzētu.
Jūsu meita tika aizturēta ar narkotikām.
Lieta vēl nav iztiesāta, kad viņa izbēg no cietuma.
Kāds piekukuļo sargu. Jums tas izklausās normāli?
Man vienalga, kā tas izklausās. Jums man ir jāpalīdz.
Varbūt lūdziet palīdzību saviem jaunajiem draugiem no FSB.
Man tavu palīdzību nevajag, Ami.
Orna, es jūtu jums līdzi,
bet šī lieta no diplomātiskas ir kļuvusi par kriminālu.
Un tās jezgas dēļ, ko ievārījāt ar amerikāņiem,
jums būtu mums jāpateicas, ka ar jums vispār tiekamies.
Rami, vai zini, ka šī jau ir otrā reize, kad lūdz pateicību?
Es tavā vietā papētītu, kāds tukšums uz to mudina -
profesionāls, personisks vai varbūt kaut kas no bērnības.
Paldies, Rita.
Ejam, Ami!
Viņa pat nezina, ka viņas tēvs ir miris.
Man ļoti žēl.
Lūdzu. Uzņem cukuru! Jutīsies labāk.
Domā - Gali vēl ir dzīva?
Es teiktu - 85 %.
Nu kāpēc piekukuļot sargu un dabūt viņu ārā no cietuma,
tikai lai nogalinātu, vai ne?
Tātad viņa tagad ir pie tā, kurš piekukuļoja sargu?
Jā.
- Jurijs Glaskovs. - Nē.
Kāpēc? Viņa pie viņa strādāja.
- Domā - viņa… - Man ir tāda nojauta.
Neņem ļaunā, bet mātes nojauta ir liela stulbība.
Nadja pieminēja ieroču dīleri
vārdā Jurijs Glaskovs. Dziesmas nosaukums ir "Jurijs Glaskovs".
Gali to klausījās īpaši, atzīmēja ar sirsniņu.
Vai tad nav vērts to vismaz ātri pārbaudīt?
- Ko? - Atstāj to manā ziņā!
- Tu te neesi tādēļ. - Tad kādēļ es te esmu?
Lai rādītu bēdīgu seju, kad vajag,
lai parakstītu pilnvaru un ierēdņu priekšā raudātu, kad vajag.
To, kas mammai jādara.
Un ko te darīsi tu?
To, kas mammai nav jādara.
Labi…
Gaidi te! Pēc piecām minūtēm brauksim uz tikšanos.
FANTOMLOCEKLIS - "JURIJS GLASKOVS"
KONCERTI NĀKAMIE DATUMI
MASKAVA KLUBS PLATTENBAU - ŠOVAKAR!
ĀRZEMJU LITERATŪRAS BIBLIOTĒKA
Nu, kad pēdējoreiz biji uz romantisku randiņu bibliotēkā?
Viņi šovakar te uzstājas.
Kas?
Tā grupa, kurai ir dziesma par Juriju Glaskovu.
Viņi spēlēs kaut kādā klubā te, Maskavā.
Skaidrs.
Jā, es domāju, ka mums vajadzētu aiziet.
Viņi zina, kas viņš ir. Viņi dzied dziesmu par Juriju Glaskovu.
Tev neliekas, ka to ir vērts pārbaudīt? Kāpēc?
Tāpēc, ka jau pārbaudīju.
Iedzīvotāju reģistrā ir trīs Juriji Glaskovi.
Viens nomira pirms 25 gadiem,
viens nomira 2008. gadā,
un viens ir dzīvs, bet uz šo neattiecas.
Kāpēc jau esi izlēmusi, ka neattiecas?
Tāpēc, ka diez vai astoņgadīgais Jurijs Glaskovs
no pamatskolas Jakutskā ir tas,
kurš piekukuļoja sargu, lai atbrīvotu tavu meitu…
- Labi, sapratu. - Tātad Krievijā tāda cilvēka nav.
Bet zini ko?
Ja gribi skatīties koncertu, ej skaties!
Labi. Pietiek!
Klāt ir. Izskaties bēdīga! Ķēms tāds - vienmēr kavē.
- Kas viņš ir? - Viens no mūsu spiegiem Krievijā.
Bet jāsaka - tiešām draņķīgs spiegs.
Sergej! Te.
Kāds idiots!
Kas viņa ir?
- Kāpēc viņu te atvedi? - Tā ir viņas māte, Sergej.
- Rita! - Sergej!
Es atvedu viņu šurp tāpēc, ka zinu:
zem tavas nežēlīgā tēla maskas
slēpjas cilvēks.
Tu gan esi bēdīgs un sāc zaudēt matus,
bet tev ir liela un laba sirds.
Sēdies!
Es tiešām sāku zaudēt matus?
Kā iet ģimenei? Kā bērniem?
Man liekas - viņi mani nemīl.
- Kā tevi var nemīlēt? - Arī mana mamma tā teica.
Ja nu mēs runājam par mātēm,
varbūt vari paskaidrot man un, ē, manai draudzenei,
ko tieši tavi kolēģi izdarīja ar viņas meitu.
Jūs viņai apsolījāt darījumu. Viņa savu darbu izdarīja.
Viņa panāca, ka hakere paraksta apelāciju.
Tātad - kas te notiek?
Agrāk tu biji tāds džentlmenis!
Piedāvāt viņai to darījumu bija slikta doma - jāsaka uzreiz.
Kāpēc?
Tāpēc, ka atdot viņas meitu nemaz nebija mūsu spēkos.
Paskaidro!
Gali mums, FSB, bija tikai aizdota,
lai palīdzētu sarunās par Nadju, mūsu aģenti.
Bet sākotnēji jūsu meitas arests ar to nekādi nebija saistīts.
Tad kāpēc viņu arestēja, ja narkotiku nebija?
Viņu arestēja tāpēc,
ka ietekmīga persona samaksāja pareizajiem cilvēkiem.
Lidostas drošības darbiniekiem, tiesas amatpersonām, sargiem.
Bet nu aizdevums ir beidzies
un jūsu meita no cietuma tika izdabūta ārā
un atdota viņas sākotnējam īpašniekam.
Kā tas ir - sākotnējam īpašniekam?
Orna…
Kas viņš ir, Sergej?
Kurš samaksāja visiem šiem cilvēkiem, lai dabūtu šo vienu meiteni?
- To es nedrīkstu teikt, Rita. - Sergej…
Rita…
Vai varētu būt, ka esi mazliet nobijies?
Ne tikai mazliet.
Esmu ārkārtīgi nobijies.
Un vajadzētu baidīties arī jums.
Vai viņu sauc Jurijs Glaskovs?
To cilvēku, pie kura ir Gali.
Nē, nē, tas nav viņš. Atvainojiet!
Margarita, es tevi lūdzu:
tici man, kad es tev saku, ka ne tev, ne man,
ne tiem, kas tevi te atsūtīja, nevajag tur līst.
Un pilnīgi noteikti jau nu ne Krievijas Federācijas teritorijā.
Ko viņš teica?
Vari, lūdzu, man pateikt?
Arī man te ir viedoklis.
Jā, tikai diemžēl ne svarīgs viedoklis.
Man jāpiezvana.
Atslābinies! Palasi grāmatu!
- Hallo! - Jevgēnij, te Orna.
Jūs mani atceraties?
Jā. Orna no Izraēlas.
Man vajag to pakalpojumu, ko man apsolījāt.
Es izskatīju tiesas dokumentus.
Vīrietis vārdā Puņins iesniedzis sūdzību pret vīrieti vārdā Jurijs Glaskovs
te, Maskavā, pirms diviem mēnešiem.
Bet tā tika noraidīta, jo nevarēja atrast cilvēku
ar tādu vārdu "Jurijs Glaskovs" iedzīvotāju datubāzē.
Tāpēc es apjautājos agrākam klientam.
Arī viņš ir tāds, kura datubāzē nav.
Tad kur viņš ir? Šis Puņins.
Viņš ir bārā.
Tajā, kas pa labi.
To var saukt par Maskavas Pazudušo cilvēku biroju.
Labdien!
Es meklēju cilvēku, kas dažreiz varbūt šeit iegriežas.
Es nesaprotu.
Es meklēju tādu Puņinu.
Puņinu?
Jā.
Viņš ir tur - labo ledusskapi.
Paldies.
Sveiki! Vai esat Puņins?
Atvainojiet, ka traucēju.
Es kādu meklēju, un, kā saprotu, varbūt jūs varat man palīdzēt.
Un kāpēc jūs tā saprotat?
Viņu sauc Jurijs Glaskovs.
Stas!
Mēs runāsim privāti, ja?
Jā, labi.
Ko tādai kā jūs
vajag no tāda kā Jurijs?
- Man viņam ir biznesa piedāvājums. - Nē, nav.
Viņš zaudēja arī jūsu naudu?
- Nē, es tikai… - Esat policiste?
Es? Nē.
Nē, kā es varu būt policiste? Es pat neprotu krievu valodu.
- Jūs varētu būt policiste no citurienes. - Nē. Es neesmu policiste.
Neesmu policiste.
Jūs neesat policiste?
Patiešām.
Man tikai jāparunā ar Juriju.
Stājieties rindā! Juriju grib visi.
Tā, paklau!
Ja jums tiešām ir bizness,
es varu palīdzēt. Varu dabūt visu, ko jums vajag.
Man ir lieliski sakari - cilvēki ar pieredzi…
Paldies. Bet man… Man tiešām jārunā ar viņu - ar Juriju.
Tāpēc, ja jums ir viņa telefona numurs vai…
Telefona numurs jums nepalīdzēs.
Kāpēc?
Tāpēc, ka mirušie nevar atbildēt.
Neviens no viņa neko nav dzirdējis trīs mēnešus.
Birojs ir slēgts, telefons - atvienots.
Jums nevajag Juriju. Jums vajag mūs.
Pag, viņam ir birojs?
Šeit - Maskavā?
- Viņi visi ir bijušie karavīri. - Kā tad - karavīri!
Nekad tā vairs nedari man aiz muguras!
Paklau! Pirms trim mēnešiem Jurijs Glaskovs viņus nolīga kā kurjerus.
Viņi atnāca te, uz viņa biroju,
lai satiktu viņa darbinieci, parakstītos un saņemtu avansu.
Bija paredzēts, ka viņi aizbrauks uz Nepālu,
sagaidīs no Indijas paciņu un nelegāli ievedīs Krievijā.
Bet viņi aizbrauca uz Nepālu, nosēdēja tur nedēļu
un paciņa tā arī neieradās.
Tāpēc viņi tur palika pamesti -
bez lidmašīnas biļetēm, bez naudas.
Un tikai tad, kad atgriezās, saprata, ka Jurijs Glaskovs ir pazudis.
Viens no viņiem teica, ka dzirdējis: Jurijs Glaskovs esot
apzadzis oligarhu, pie kura strādāja, un nozudis tāpēc.
Tātad vai nu viņš no viņa ir aizbēdzis…
vai nav paspējis.
Paspīdini te!
Bet tu nezini, vai šis ir saistīts ar Gali.
Zinu.
Tā darbiniece, ko viņi te satika, atbilda viņas aprakstam.
Meitene pāri 20, angliski runā ar akcentu,
te, pie acs, dzimumzīme.
Kā tu zini, kā to darīt?
Tas ir tāds talants, vai to jums māca?
Māca.
"Starp citu, Orna, man prieks, ka nepiekāpies - tiešām…
Man galīgi nebija par tevi taisnība, un es atvainojos."
Ja tava meita ir tikpat kaitinoša, cik tu,
es pilnīgi saprotu, kāpēc viņa pazuda.
Nezinu, kādu domāju ieraudzīt ieroču tirgoņa biroju,
bet ne šādu.
Tāpēc, ka šis nav viņa - šis ir birojs, ko izīrē uz dažām stundām.
Un izskatās, ka neviens te nav bijis mēnešiem.
Mums tūlīt jāiet prom.
- Kāpēc? - Viņi zina, ka te esam. Ejam!
- Te? - Jā, otrajā stāvā. Ātrāk!
Nāc!
Prom no lifta! Nāc šurp!
Viņas ir kāpnēs. Viņas ir te.
Stāt! Stāvi, kuce!
Nu, aiziet!
Nesaprotu. Kas viņi ir?
Cilvēki, kas meklē Glaskovu.
Viņi novēroja biroju.
- Un ko tagad? - Neko.
Neko? Bet mēs neko neuzzinājām.
Ko tu neuzzināji? Tu uzzināji visu.
Jurijs Glaskovs ir ieroču tirgonis.
Viņš apzaga oligarhu, pie kura strādāja, un ieberzās.
Tava meita strādāja pie Glaskova un arī ieberzās. Beigas.
Kā tās var būt beigas?
Pag! Tātad šis oligarhs ir tas, kurš lika Gali arestēt?
- Nu viņa ir pie viņa? - Es tā domāju.
Sameklēsim to oligarhu un paskaidrosim, ka Gali nav iesaistīta. Viņa tikai…
Orna, šis cilvēks var panākt, lai policija
viņa dēļ aiztur kādu lidostā,
un tad izdabūt viņu no cietuma.
Pat ja tu līdz viņam tiksi, ko sacīsi?
"Mana meita tikai strādāja pie tā, kurš jūs apzaga"?
Vispār jā.
Tad sameklēsim Juriju Glaskovu!
Kā tas tev tagad palīdzēs?
Tā ir viņa vaina. Tas viss ir viņa vaina.
Zaga viņš. Kāpēc par to jāmaksā Gali?
Labi. Pieņemsim - tu viņu atradīsi un viņu mocīs vainas sajūta,
jo viņš ir brīnišķīgs cilvēks, nevis tāds draņķis, kāds droši vien ir.
Viņš teiks: "Atvainojiet, ka ievilku tajā jūsu meitu, Ornas kundze."
Kas tālāk? Kā tas mums palīdzēs tikt uz priekšu?
Nezinu. Ko vēl es varu darīt? Viņam ir mana meita.
Nezinu, kur viņa ir un vai viņai viss labi.
Pasaki tu - ko lai es daru?
Vispirms mums jātiek no šejienes prom.
Es rezervēšu mums biļetes rīt uz mājām.
Risināsim to no cita gala. Atvaino!
Tu teici, ka man palīdzēsi.
Jā, un, kad tikāmies, teicu arī to,
ka ir tādas lietas, ko drīkstu darīt, un tādas, ko nedrīkstu.
Sākt pasaules karu ar vietējo oligarhu…
budžets neparedz.
Vari nobraukt malā?
Vari, lūdzu, nobraukt malā?
Kā vēlies.
Nu taču, Orna! Kur tu iesi?
Ko tu dari?
Nu, kā gribi. Lai veicas!
MASKAVA KLUBS PLATTENBAU - ŠOVAKAR!
Sveiki!
Vai drīkstu iet iekšā, lai…
Paldies.
Sveiki!
Man patīk jūsu mūzika.
Mani sauc Orna. Kā sauc jūs?
Kāpēc?
Es nezinu.
Tas ir noslēpums?
Es aizeju. Piezvani, kad pabeigsi.
Labi.
Redzu - esat atradusi mūsu Misteru Īgņu.
Viņš neatveras uzreiz, bet jums jāzina, ka viņam ir liela sirds
un milzīgs metamais.
Es krieviski nesaprotu. Atvainojiet!
Es teicu, ka viņam ir milzīgs penis.
Es joprojām mēģinu saprast, kā viņu sauc.
Nevajag. Labi, nevajag!
Varbūt jums paveiksies. Vienā brīdī viņš nerunā,
bet nākamajā iekārdinās, lai paliekat klausīties viņu kā dīdžeju.
Ja, Roma?
Tātad tagad te uzstāsieties kā dīdžejs, Roma?
Ziniet, esmu no Izraēlas.
Es atbraucu visu šo ceļu, un jūs nenospēlējāt manu mīļāko dziesmu.
Šķiet, to sauc "Jurijs Glaskovs".
- Nē, to dziesmu mēs nespēlējam. - Ko?
- Teicu - to mēs vairs nespēlējam. - Kāpēc?
Ir pārāk daudz jaunu dziesmu.
Atvainojiet! Man jāiet.
Man likās… Pag! Atvainojiet…
Vai jūs… koncerta laikā…
Vai jūs uz mani skatījāties?
Nē, tas…
Uz skatuves viss - gaismas…
Apžilbina. Tāpēc atvainojiet!
Tad… Un… Pagaidiet!
Vienkārši… Atvainojiet!
Kas ir Jurijs Glaskovs no tās dziesmas?
Nekas. Tikai…
mans skolotājs, kad biju mazs.
Atvainojiet! Un man jāiet. Ja?
Jūs aizmirsāt savu dzērienu.
- Klau, jūs mani traucējat. - Negribat savu dzērienu?
Nē. Man ir jākoncentrējas, un jūs mani traucējat.
- Tad pasakiet, kas ir Jurijs Glaskovs. - Es jau teicu -
- viņš bija sporta skolotājs manā skolā. - Bet es zinu, ka melojat.
Tāpēc, lūdzu, pasakiet, kas ir Jurijs Glaskovs, un es likšu jūs mierā.
Meitenīt, atvaino, lūdzu…
Opā!
Tad…
Es nu tagad iešu. Labi?
Labi.
Es nejūtos pārāk labi.
Ko jūs izdarījāt? Kaut ko lietojāt?
Bet telefons jums ir, ja? Varat izsaukt taksometru?
- Jā. - Labi.
Tad…
Tad jums viss būs labi?
Jā? Būs kārtībā?
Pizģec! Tā neko kuce, bļeģ!
Labi. Tad…
Kur esat apmetusies?
Adrese. Kāda ir adrese?
Ba'alei Ha'Nissim 18.
Džako! Kā iet, puika?
Varat apsēsties.
Nāciet! Apsēdieties uz dīvāna!
Džako!
Varbūt kaut kas bija kādā no glāzēm, ko izdzērāt.
Esat bāla. Domāju - ja pagulēsiet, jutīsieties labāk.
Tātad kas ir Jurijs Glaskovs?
Es jau jums teicu.
Es zinu, ka tā nav taisnība.
Redzat šo? Tas esmu es.
Kad man bija astoņi gadi, tēvs mani aizsūtīja uz internātskolu.
Un šis bija mans sporta skolotājs.
Viņš bija skarbs vīrs.
Un ļoti vīrišķīgs - kā mans tēvs.
Un atceros: pa trešdienām viņš veda mūs uz trasi, kur mēs skrējām.
Pie šī skolotāja viss bija ļoti nežēlīga sacensība.
To, kas bija pēdējais, viņš pazemoja visu pārējo bērnu priekšā.
Un sports man diez ko nepadevās.
Bet manā klasē bija puika Antons, kam gāja vēl sliktāk,
tāpēc man paveicās.
Bet tajā dienā Antons bija slims, tāpēc nepaveicās.
Un es atceros, kā skrienot sāku raudāt.
Es redzēju visus pārējos bērnus gaidām mani trases galā,
izslāpušus pēc asinīm.
Bet, kad es tur nokļuvu…
viņi uz mani pat nepaskatījās.
Viņi neredzēja asaras.
Viņi pat nemanīja, ka tur esmu,
jo šis cilvēks trasē bija sabrucis un nomiris.
Sirdstrieka 45 gadu vecumā
visu pārējo bērnu priekšā.
Un viņu sauca Jurijs Glaskovs.
Un tā dziesma ir par to.
Tas ir ļoti skumji.
Nē, nav skumji. Viņš bija varmāka.
Viņš to bija pelnījis.
Jūs esat ļoti jauks puisis.
Kāpēc tēvs jūs tik mazu aizsūtīja prom?
Jurijs Glaskovs
Es tagad pievēršu acis, ja?
MEKLĒŠANA JURIJS GLASKOVS
Čau! Te Rita. Nosūtīju tev četras sejas.
Ielaidīsi tās sistēmā?
Jā, pagaidīšu.
Jā.
Sapratu. Tātad ID atbilst?
Paldies. Arlabvakaru!
ORNA LEVIJA
Orna, kur esi? Uz to koncertu neej!
Piezvani, tiklīdz šo noklausīsies.
Kostja!
RITA STEIDZAMI PIEZVANI!
UDI ŠARABANI MUMS VAJADZĒTU DARĪT TO BIEŽĀK
MĪĻĀ GALI, ŠĪ TEV IR MAZA DĀVANIŅA.
PRIECĪGU PESAHU! MĪLU. MAMMA
Lūdzu, neaiztieciet manas mantas!
Kāpēc jums te ir viņas grāmata?
- Nezināju, ka man tā ir. - Kāpēc jums tā ir?
Es teicu, ka nevajadzēja vest jūs šurp…
Kāpēc jūsu dzīvoklī ir manas meitas grāmata?
Tāpēc, ka viņa to te atstāja.
Gali… Kāpēc viņa bija te? Ko?
Jūs viņai kaut ko nodarījāt?
- Es neko viņai nenodarīju. - Kāpēc melojāt? Kāpēc viņa bija te?
Es viņai neko nenodarīju. Tieši viņa izmantoja mani.
Viņa bija mana meitene.
Kā tas ir - meitene? Cik ilgi?
Nezinu. Pāris nedēļu. Mēnesi.
Es…
Es nezinu, kur viņa ir, un esmu ļoti uztraukusies.
Un zinu, ka viņa kādu laiku pavadīja te, Maskavā.
Un zinu, ka viņa strādāja pie cilvēka vārdā Jurijs Glaskovs,
- kas iegrūda viņu nepatikšanās… - Viņa nestrādāja pie Jurija Glaskova.
- Nē, zinu, ka strādāja. - Nē, nestrādāja.
Kāpēc esat tik drošs?
Tāpēc, ka viņa pati bija Jurijs Glaskovs.
Viņa nevarēja izmantot savu īsto vārdu,
tāpēc izvēlējās neīstu. No manas dziesmas.
Kāpēc man melojāt, kad es par to jautāju?
Tāpēc, ka centos jūs pasargāt.
Pasargāt no kā?
No oligarha?
Jūs zināt, kas viņš ir. Pasakiet!
Pasakiet!
Gali negribētu, ka viņas dēļ jums ir nepatikšanas. Skaidrs?
Domāju - jums jābrauc atpakaļ uz Izraēlu.
Kas man… Man ir jāzina, kas ir šis cilvēks.
- Kā to oligarhu sauc? - Nē, jūs negribat to zināt,
jo par to cilvēkiem salauž rokas.
Jūs teicāt, ka Gali jūs izmantoja. Kādā veidā?
Kas jums bija tāds, ko Gali vajadzēja?
Kas tas bija?
- Pasakiet! - Roma, atver!
Paklau! Pie tā cilvēka ir Gali. Saprotat?
Klusu!
Viņa tur ir pavisam viena.
Viņai vajag, lai palīdzu.
Tāpēc, lūdzu, pasakiet, kas viņš ir.
Ātri! Ātri saģērbies! Ņem viņu līdzi!
Saģērbies! Ātri! Paņem viņas mantas!
- Ejam! Runāsim pēc tam. - Nē. Pag! Kāpēc jūs vedat…
Kura no viņām ir māte?
Tā.
Vai zini, kas esmu?
Esmu tas cilvēks, kuru tava meita apzaga.
Viņa nav iesaistīta.
Aizveries!
Jau tā esi gana savārījis.
"Nav iesaistīta…"
Šī viņas draudzene strādā Izraēlas Aizsardzības ministrijā,
tāpēc tagad ir te.
Tikai jautājums, vai viņas atradušas to, ko viņas meita man nozaga, vai ne.
Atvainojiet, lūdzu!
Goda vārds, tā ir taisnība, ka es meklēju to, ko no jums, tā teikt, paņēma,
bet, tiklīdz es sapratu, ka runa ir par jums, es atkāpos
un pat ieteicu savai draudzenei,
kura tikai meklē savu meitu, darīt tāpat. Tāpēc mums šis stāsts ir beidzies.
Un mums abām ir biļetes rīt atpakaļ uz Izraēlu,
tāpēc, ja atļausiet mums atgriezties viesnīcā,
tad rīt mēs pazudīsim, un viss. Vairs neatgriezīsimies.
Lūdzu!
Lai ko viņa būtu izdarījusi, es varu to labot…
Lūdzu, tikai… Lūdzu, pasakiet, kur viņa ir.
- Labi meklējāt? - Jā.
Pārmeklējām gan mantas, gan viņas pašas.
- Viesnīcu? - Protams.
Ierīci neatradām, bet…
šī bija mātes mantās.
VOJTEKS IGNACIJS
Pazīsti šo cilvēku?
Nepazīstu.
Liec viņu mierā!
Viņa vispār neko nezina.
Viņa pat nezināja, ka Gali bijusi Maskavā.
Tu man melo. Kāpēc tev ir viņa pase?
Es neesmu viņu satikusi. Nekad.
Es tikai… Es to atradu meitas mantās.
Man liekas - viņš ir miris. Es darīšu, ko vien gribat.
Es tikai gribu savu meitu atpakaļ.
Tava meita ir mirusi.
Brauc atpakaļ uz Izraēlu!
Orna! Nav mirusi.
Viņš melo.
Aizveries! Norausies šodien. Es tev otru roku salauzīšu.
Uz lidostu! Šitais pats tiks galā.
Viņa nav mirusi. Viņš melo.
Tava meita ir mirusi.
Mēs izlaidām viņu no cietuma.
Es viņu mežā nošāvu.
Viņa necieta.
Orna, nē.
Beidz, Romān! Pieslēdz smadzenes, lūdzu!
Vēl…
Vēl vienu vārdu pateiksi…
Nav mirusi.
Viņa nav mirusi. Viņš tur viņu savā mājā.
Neļauj nevienam viņu satikt.
Vai ne, tēt?
Tulkojusi Inguna Puķīte